CELEX: 62015CN0156
Language: et
Date: 2015-04-01 00:00:00
Title: Kohtuasi C-156/15: Eelotsusetaotlus, mille on esitanud Augstākā tiesa (Läti) 1. aprillil 2015 – SIA Private Equity Insurance Group versus AS Swedbank

15.6.2015   
            
            
               ET
            
            
               Euroopa Liidu Teataja
            
            
               C 198/24
            
         Eelotsusetaotlus, mille on esitanud Augstākā tiesa (Läti) 1. aprillil 2015 – SIA Private Equity Insurance Group versus AS Swedbank
   (Kohtuasi C-156/15)
   (2015/C 198/32)
   Kohtumenetluse keel: läti
   
      Eelotsusetaotluse esitanud kohus
   
   Augstākā tiesa
   
      Põhikohtuasja pooled
   
   
      Kassatsioonkaebuse esitaja: SIA Private Equity Insurance Group
   
      Vastustaja: AS Swedbank
   
      Eelotsuse küsimused
   
   
               1.
            
            
               Kas direktiivi 2002/47/EÜ (1) artiklit 4, mis käsitleb finantstagatiskokkulepete täitmisele pööramist, tuleb kõnealuse direktiivi põhjendusi 1 ja 4 arvestades tõlgendada nii, et seda kohaldatakse ainult kontode suhtes, mida kasutatakse arveldamiseks väärtpaberiarveldussüsteemides, või nii, et neid kohaldatakse ka pangas avatud mis tahes konto suhtes, kaasa arvatud jooksevkonto suhtes, mida ei kasutata väärtpaberiarvelduseks?
            
         
               2.
            
            
               Kas direktiivi 2002/47/EÜ artikleid 8 ja 3 tuleb selle direktiivi põhjendusi 3 ja 5 arvestades tõlgendada nii, et direktiivi eesmärk on tagada krediidiasutustele nende klientide pankroti korral eriti soodne eelisjärjekorras kohtlemine, nimelt nende klientide teiste võlausaldajate ees, nagu töötajad palganõuetega ja riik maksunõuetega, ja eelisõigusega võlausaldajate ees, kelle nõuded on tagatud üldsuse jaoks usaldusväärse, registrisse kantud pandiga?
            
         
               3.
            
            
               Kas direktiivi 2002/47/EÜ artikli 1 lõike 2 punkti e tuleb pidada õigusnormiks, millega viiakse läbi minimaalne või täielik ühtlustamine, ehk kas seda tuleb tõlgendada nii, et see lubab liikmesriikidel laiendada seda sätet isikutele, kes on direktiivi kohaldamisalast sõnaselgelt välja jäetud?
            
         
               4.
            
            
               Kas direktiivi 2002/47/EÜ artikli 1 lõike 2 punkt e on vahetult kohaldatav õigusnorm?
            
         
               5.
            
            
               Juhul kui direktiivi 2002/47/EÜ eesmärk ja ulatus on kitsamad kui selle siseriikliku seaduse tegelik eesmärk ja ulatus, mille vastuvõtmise formaalne põhjus oli direktiivi ülevõtmise kohustus, kas siis on võimalik kasutada nimetatud direktiivi tõlgendust selleks, et tunnistada kehtetuks niisugune siseriiklikule seadusele tuginev pandiõigusel põhineva finantstagatise klausel, nagu on kõne all põhikohtuasjas?
            
         
      (1)  Euroopa Parlamendi ja nõukogu 6. juuni 2002. aasta direktiiv 2002/47/EÜ finantstagatiskokkulepete kohta (EÜT L 168, lk 43; ELT eriväljaanne 10/03, lk 89).